ཟས་རིགས་བདེ་འཇགས་བཅའ་ཁྲིམས་ལ་ན་ནིང་ནས་བཟོ་བཅོས་ཆེན་པོ་རྒྱག་པའི་འགོ་བརྩམས་པ་ཡིན་ལ།དེ་རིང་ནས་བཟུང་འཚོགས་འགོ་ཚུགས་པའི་རྒྱལ་ཡོངས་དམངས་ཆེན་ཨུ་ལྷན་གྲོས་ཚོགས་ཐེངས་བཅུ་བཞི་བའི་སྟེང་དེའི་བཟོ་བཅོས་འཆར་ཟིན་ལ་གྲོས་ཞིབ་ཐེངས་གསུམ་པ་གནང་གིན་འདུགགསར་འགོད་པས་ཤེས་གསལ་ལྟར་ན།རྩོམ་ཞུས་ཐེངས་གཉིས་པ་དང་བསྡུར་ན།རྩོམ་ཞུས་ཐེངས་གསུམ་པས་རྩོད་གཞི་ཆེ་བའི་གནད་དོན་གཙོ་བོ་འགའ་ལ་བཟོ་བཅོས་བྱས་འདུག་ལ།གལ་ཏེ་རྒྱུན་ཨུ་ལྷན་ཁང་གི་མི་མང་ཤས་ལ་འདིའི་ཐད་དུ་བསམ་འཆར་མེད་པ་ཡིན་ན།ཐེངས་འདིའི་གྲོས་ཚོགས་སུ་འཆར་ཟིན་འདིར་གྲོས་འཆམ་བྱུང་ངེས་པ་དང་།ཟས་རིགས་བདེ་འཇགས་ཀྱི་བཅའ་ཁྲིམས་གསར་བར་ད་ནས་བཟུང་ལག་བསྟར་བྱ་ངེས་རེད།